हुन पराने पटोआरी दे थाह्र बदली होइयै कोई नमां पटोआरी आए दा ऐ ते सूरमे गी उन्ने लारा लाए दे क्या चिर होई गेआ ऐ जे ओह् ओह्दी जिमीं उसी बापस दोआने दी कोई सबील करग ते जेकर पूरी नेईं तां थोड़ी-मती ते जरूर गै दोआई ओड़ग, पर अजें तोड़ी उन्ने किश बी नेईं करी दस्सेआ, ते खबरै किश करै बी जां नेईं, की जे सरपैंच ने उसी रौह्ने आस्तै अपने घरै च गै इक कमरा देई ओड़े दा ऐ। पटोआरी दा खान-पीन बी उस्सै दे घरै च हुन्दा ऐ।